Dogter nooi dowe pa na musiekkonsert en steel almal se harteSkermgreep uit die video ŉ Vrou was eers geïrriteerd met ŉ dogter en ŉ pa voor haar by ŉ konsert, totdat sy uitgevind het waarmee hulle besig was. Jules Maria het verlede week die Three Days Grace-konsert in Edmonton, Kanada, bygewoon. Die pa en dogter voor haar het ŉ groot spasie gebruik om op die maat van die musiek te dans. CNN berig die 19-jarige Kari Carberry het in gebaretaal die lirieke met haar dowe pa, die 53-jarige Darrin Carberry gedeel. Hy is doof gebore en het slegs beperkte gehoor in een oor met behulp van ŉ gehoorstuk. Maria het ŉ video van die voorval op Facebook gedeel waar Kari en Darrin op maat van die musiek dans en vir mekaar kyk terwyl Kari die lirieke vir haar pa in gebaretaal tolk. Die video is intussen meer as 20 miljoen keer gekyk. “Ons het iets baie mooi beleef,” het Maria geskryf. “Ons het nie omgegee wat op die verhoog gebeur nie, dit was wonderlik om hulle te sien. Hulle was albei baie oulik en die pa was baie trots op sy dogter.” Three Days Grace het dit ook op sy Facebook-blad gedeel en die musiekgroep se dromspeler, Neil Sanderson, het op sosiale media kontak gemaak met Kari om te sê hoe wonderlik hy dink sy en haar pa is. At last night's concert, we witnessed something absolutely beautiful. Keep In mind this was a rock concert (Three Days Grace in Edmonton). We saw this girl and a man who seemed to require a lot of dancing room, irritating at first until we realized what was happening. Her father is deaf, she was signing the lyrics to him. We couldn't care less about what was happening on stage, watching them was absolutely mesmerizing. They were both very sweet and her father was very proud of his daughter. So here's one of the songs, sorry just a crappy snippet of what happened. Posted by Jules Maria on Thursday, December 13, 2018 This is amazing! ?https://t.co/X4EgWb5kFa — Three Days Grace (@threedaysgrace) December 15, 2018